title: 2007 m. lapkričio 16 d. Tarybos sprendimas dėl 2011 m. Europos kultūros sostinės

text:
24.11.2007

               LT

               Europos Sąjungos oficialusis leidinys

               C 282/15

      TARYBOS SPRENDIMAS

   2007 m. lapkričio 16 d.
   dėl 2011 m. Europos kultūros sostinės
   (2007/C 282/11)
   EUROPOS SAJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2006 m. spalio 24 d. Europos Parlamento ir Tarybos sprendimą Nr. 1622/2006/EB, nustatantį Bendrijos veiksmą dėl Europos kultūros sostinės renginių 2007–2019 m. (1), ypač į jo 14 straipsnį,
   atsižvelgdama į 2007 m. rugsėjo mėn. atrankos grupės ataskaitą, pateiktą Komisijai, Europos Parlamentui ir Tarybai pagal Sprendimo Nr. 1622/2006/EB 14 straipsnio 2 dalį,
   manydama, kad įvykdyti visi Sprendimo Nr. 1622/2006/EB 14 straipsnio 3 dalyje nurodyti kriterijai,
   atsižvelgdama į 2007 m. spalio 23 d. Komisijos rekomendaciją,
   PRIĖMĖ ŠĮ SPRENDIMĄ:
   1 straipsnis
   Pagal Sprendimo Nr. 1622/2006/EB 14 straipsnį Europos kultūros sostinėmis 2011 m. skiriami Turku ir Talinas.
   2 straipsnis
   Paskirtieji miestai imsis reikiamų priemonių, kad užtikrintų veiksmingą Sprendimo Nr. 1622/2006/EB 3 straipsnio įgyvendinimą.

      Priimta Briuselyje, 2007 m. lapkričio 16 d.

            Tarybos vardu

            Pirmininkas

         I. PIRES DE LIMA

      (1)  OL L 304, 2006 11 3, p. 1.


title: 2009 m. gruodžio 22 d. Tarybos sprendimas dėl trijų Regionų komiteto Lenkijai atstovaujančių narių ir dviejų Lenkijai atstovaujančių pakaitinių narių skyrimo

text:
31.12.2009

               LT

               Europos Sąjungos oficialusis leidinys

               L 353/68

      TARYBOS SPRENDIMAS

   2009 m. gruodžio 22 d.
   dėl trijų Regionų komiteto Lenkijai atstovaujančių narių ir dviejų Lenkijai atstovaujančių pakaitinių narių skyrimo
   (2009/1025/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Lenkijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1)

               (2)

               Pasibaigus Rafal DUTKIEWICZ, Krzysztof SZYMAŃSKI ir Brunon SYNAK kadencijai tapo laisvos trys Regionų komiteto narių vietos. Pasibaigus Norbert OBRYCKI kadencijai tapo laisva viena pakaitinio nario vieta. Paskyrus Konstanty DOMBROWICZ Regionų komiteto nariu tapo laisva viena pakaitinio nario vieta,

         NUSPRENDĖ:
   1 straipsnis
   Likusiam dabartinės kadencijos laikui – iki 2010 m. sausio 25 d. – į Regionų komitetą skiriami:

               a)

               nariais:

                           —

                           Konstanty DOMBROWICZ, prezydent miasta Bydgoszczy (įgaliojimų pakeitimas),

                           —

                           Marcin JABŁOŃSKI, marszałek województwa lubuskiego,

                           —

                           Jan KOZŁOWSKI, marszałek województwa pomorskiego;

                     ir

               b)

               pakaitiniais nariais:

                           —

                           Władysław HUSEJKO, marszałek województwa zachodniopomorskiego,

                           —

                           Elżbieta RUSIELEWICZ, Radna Miasta Bydgoszczy.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2009 m. gruodžio 22 d.

            Tarybos vardu

            Pirmininkas

         A. CARLGREN

      (1)  OL L 56, 2006 2 25, p. 75.


title: 2010/230/: 2010 m. balandžio 23 d. Komisijos sprendimas dėl 2010 m. darbo programos, skirtos mokymams maisto ir pašarų saugos, gyvūnų sveikatos ir gerovės srityje ir vykdomos pagal programą Geresnis mokymas rūpinantis maisto sauga , finansavimo

text:
24.4.2010

               LT

               Europos Sąjungos oficialusis leidinys

               L 104/60

         KOMISIJOS SPRENDIMAS
   2010 m. balandžio 23 d.
   dėl 2010 m. darbo programos, skirtos mokymams maisto ir pašarų saugos, gyvūnų sveikatos ir gerovės srityje ir vykdomos pagal programą „Geresnis mokymas rūpinantis maisto sauga“, finansavimo
   (2010/230/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) (toliau – finansinis reglamentas), ypač į jo 75 straipsnį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2) (toliau – įgyvendinimo taisyklės), ypač į jo 90 straipsnį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (3), ypač į jo 12 straipsnio 3 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (4), ypač į jo 66 straipsnio 1 dalies b ir c punktus,
   kadangi:

               (1)

               Reglamente (EB) Nr. 882/2004 nustatytos bendros taisyklės, pagal kurias atliekama oficiali kontrolė, siekiant nustatyti, ar laikomasi taisyklių, kuriomis visų pirma siekiama užkirsti kelią pavojui žmonėms ir gyvūnams, jį šalinti ar sumažinti iki priimtino lygmens, garantuoti teisingą pašarų ir maisto prekybos praktiką ir ginti vartotojų interesus. To Reglamento 51 straipsnyje nustatyta, kad Komisija gali organizuoti valstybių narių kompetentingų institucijų, atsakingų už tame reglamente nurodytą oficialią kontrolę, darbuotojų mokymus. Mokymuose gali dalyvauti trečiųjų, visų pirma besivystančių, šalių atstovai. Mokymų temos gali būti susijusios su pašarus ir maistą reglamentuojančiais Sąjungos teisės aktais bei gyvūnų sveikatos ir gerovės taisyklėmis.

               (2)

               Siekdama Reglamente (EB) Nr. 882/2004 iškeltų tikslų, Komisija nustatė programą „Geresnis mokymas rūpinantis maisto sauga“. Komisijos komunikate COM(2006) 519 (galutinis) (5) nagrinėjamos galimybės rengti tokius mokymus.

               (3)

               Reikėtų priimti 2010 m. darbo programą, padėsiančią įgyvendinti programą „Geresnis mokymas rūpinantis maisto sauga“.

               (4)

               2004 m. gruodžio 15 d. Komisijos sprendimu 2004/858/EB, įsteigiančiu, taikant Tarybos reglamentą (EB) Nr. 58/2003, vykdomąją įstaigą „Visuomenės sveikatos programos vykdomoji įstaiga“, atsakingą už Bendrijos veiksmų visuomenės sveikatos srityje valdymą (6), įsteigta Sveikatos ir vartotojų reikalų vykdomoji agentūra (toliau – Agentūra).

               (5)

               2008 m. rugsėjo 9 d. Komisijos sprendimu C(2008) 4943 Agentūrai perduoti tam tikri vadybos ir programos įgyvendinimo uždaviniai, susiję su mokymais maisto saugos srityje, kaip numatyta Reglamente (EB) Nr. 882/2004. Todėl agentūrai 2010 m. turėtų būti suteikta veiklos subsidija, iš kurios ji galėtų finansuoti su programa „Geresnis mokymas rūpinantis maisto sauga“ susijusią veiklą.

               (6)

               2010 m. darbo programa yra pakankamai išsami, kad šis sprendimas būtų priimtas kaip sprendimas dėl finansavimo pagal įgyvendinimo taisyklių 90 straipsnį.

               (7)

               Šios direktyvos taikymo tikslais tikslinga apibrėžti sąvoką „esminis pakeitimas“, kaip apibrėžta įgyvendinimo taisyklių 90 straipsnio 4 dalyje.

               (8)

               Pagal Reglamento (EB, Euratomas) Nr. 1605/2002 83 straipsnį išlaidų patvirtinimas, leidimo išlaidoms išdavimas ir išmokėjimas turėtų būti užbaigtas per įgyvendinimo taisyklėse nustatytą laikotarpį. Šiose taisyklėse taip pat numatytos aplinkybės, kuriomis kreditoriai, kuriems pavėluota sumokėti, turi teisę gauti delspinigius, kurie įrašomi į eilutę, iš kurios išmokėta pagrindinė suma.

               (9)

               Todėl sprendime turėtų būti nustatytos delspinigių, atsiradusių dėl vėluojančių mokėjimų, susijusių su 2010 m. darbo programos veiksmais, mokėjimo taisyklės,

         NUSPRENDĖ:
   1 straipsnis
   Priimama priede pateikta 2010 m. darbo programa, padėsianti įgyvendinti programą „Geresnis mokymas rūpinantis maisto sauga“. Tai yra finansavimo sprendimas, kaip apibrėžta Finansinio reglamento 75 straipsnyje.
   2 straipsnis
   1.   Komisijos finansinės paramos, teikiamos darbo programai įgyvendinti, bendra suma yra 15 370 000 EUR. Ji bus finansuojama iš toliau nurodytų 2010 m. Europos Sąjungos bendrojo biudžeto eilučių:

               a)

               :

               biudžeto eilutė 17 04 07 01

               :

               14 000 000 EUR;

               b)

               :

               biudžeto eilutė 17 01 04 05

               :

               260 000 EUR;

               c)

               :

               biudžeto eilutė 17 01 04 31

               :

               1 110 000 EUR.

         2.   1 dalies c punkte nurodyta suma mokama Sveikatos ir vartotojų reikalų vykdomajai agentūrai kaip veiklos subsidija.
   3.   Su pavėluotu mokėjimu susiję delspinigiai mokami iš tų pačių biudžeto eilučių, vadovaujantis Reglamento (EB, Euratomas) Nr. 1605/2002 83 straipsniu.
   3 straipsnis
   Kumuliaciniai lėšų, skirtų konkrečiai darbo programos veiklai finansuoti, pakeitimai, neviršijantys 20 % didžiausios 2 straipsnio 1 dalyje nustatytos paramos, nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, jeigu dėl jų labai nesikeičia darbo programos pobūdis ir tikslas.
   Įgaliotasis pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.

      Priimta Briuselyje 2010 m. balandžio 23 d.

            Komisijos vardu

            Pirmininkas

         José Manuel BARROSO

      (1)  OL L 248, 2002 9 16, p. 1.

      (2)  OL L 357, 2002 12 31, p. 1.

      (3)  OL L 11, 2003 1 16, p. 1.

      (4)  OL L 165, 2004 4 30, p. 1.

      (5)  SEC(2006) 1163 ir SEC(2006) 1164, 2006 9 20.

      (6)  OL L 369, 2004 12 16, p. 73.

      PRIEDAS

         2010 m. darbo programa, skirta mokymams maisto ir pašarų saugos, gyvūnų sveikatos ir gerovės srityje ir vykdoma pagal programą „Geresnis mokymas rūpinantis maisto sauga“

      1.1.   Įvadas

      Įgyvendinant šią darbo programą 2010 m. bus taikomos trys įgyvendinimo priemonės. Remiantis Reglamente (EB) Nr. 882/2004 išdėstytais tikslais, skiriamos biudžeto lėšos ir pagrindiniai veiksmai yra:

                              1.2.

                              Viešieji pirkimai (tiesioginis centralizuotas valdymas):

                              1.2.1.

                              Mokymai: išorės sutartys mokymo programai įgyvendinti

                  14 000 000 EUR

                              1.2.2.

                              Mokymai: metinė ataskaita, informacinių technologijų įranga ir priemonės, reklaminė medžiaga, pagalbinės informacijos ir ryšių priemonės

                  260 000 EUR

                              1.3.

                              Kiti veiksmai: Sveikatos ir vartotojų reikalų vykdomosios agentūros veiklos subsidija

                  1 110 000 EUR

                  IŠ VISO

                  15 370 000 EUR

            1.2.   Viešieji pirkimai

      Bendras viešųjų pirkimų sutartims skirtas 2010 m. biudžetas yra 14 000 000 EUR.
      1.2.1.   Mokymai. Išorės sutartys mokymo programai įgyvendinti

      TEISINIS PAGRINDAS
      Reglamentas (EB) Nr. 882/2004, 51 straipsnis ir 66 straipsnio 1 dalies b punktas
      BIUDŽETO EILUTĖ
      Biudžeto eilutė 17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Dėl kiekvieno iš toliau nurodytų techninių klausimų bus pasirašyta viena ar kelios specifinės paslaugų sutartys. Numatoma pasirašyti apie 17 paslaugų sutarčių. Išorės rangovai daugiausia dalyvauja organizacinėje ir su logistika susijusioje mokymo veikloje.
      NUMATOMŲ SUTARČIŲ DALYKAI (JEI ĮMANOMA)
      2010 m. mokymo veikla bus susijusi su šiomis sritimis:

                  —

                  veterinariniai ir maisto bei pašarų saugos kontroliniai patikrinimai pasienio kontrolės postuose (oro uostuose, jūrų uostuose, kelių ir geležinkelių pasienio kontrolės postuose),

                  —

                  zoonozės ir maisto produktų mikrobiologiniai reikalavimai,

                  —

                  gyvūnų gerovė,

                  —

                  augalų apsaugos produktai,

                  —

                  pašarus reglamentuojantys teisės aktai: pašarų higienos reikalavimai,

                  —

                  užkrečiamųjų spongiforminių encefalopatijų prevencija, kontrolė ir likvidavimas,

                  —

                  importuojamų negyvūninės kilmės produktų kontrolė,

                  —

                  ES kokybės sistemos (ekologinis ūkininkavimas ir geografinės nuorodos),

                  —

                  oficialių kontrolės sistemų vidaus auditas,

                  —

                  Sąjungos kontrolės valstybėse narėse ir trečiosiose šalyse rėmimas,

                  —

                  RASFF/TRACES trečiosiose šalyse,

                  —

                  GMO analizė,

                  —

                  ES maistą reglamentuojančios taisyklės ir maisto importo reikalavimai,

                  —

                  labai patogeniško paukščių gripo ir kitų gyvūnų ligų diagnozavimas ir kontrolė,

                  —

                  kiti gyvūnų sveikatos ir gerovės, pašarų ir maisto saugos klausimai, bendradarbiavimas su kitomis tarptautinėmis organizacijomis dėl maisto saugos srities mokymų ir tyrimų, konferencijų ir vertinimo.

            ĮGYVENDINIMAS
      Sveikatos ir vartotojų reikalų vykdomoji agentūra (pagal Komisijos sprendimą 2008/544/EB (1)) valdys ir maisto saugos priemonėms pagal Reglamentą (EB) Nr. 882/2004 panaudos 13 320 000 EUR. Likusius 680 000 EUR Komisija skirs GMO programai, tyrimams, konferencijoms ir vertinimui.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Maždaug balandžio–birželio mėn., kad sutartys būtų pasirašytos dar 2010 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      14 000 000 EUR
      1.2.2.   Mokymai. Metinė ataskaita, informacinių technologijų įranga ir priemonės, reklaminė medžiaga, pagalbinės informacijos ir ryšių priemonės

      TEISINIS PAGRINDAS
      Reglamentas (EB) Nr. 882/2004, 66 straipsnio 1 dalies c punktas.
      BIUDŽETO EILUTĖ
      Biudžeto eilutė 17 01 04 05
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Numatoma pasirašyti maždaug 3 paslaugų sutartis.
      NUMATOMŲ SUTARČIŲ DALYKAI (JEI ĮMANOMA)
      Iš šio biudžeto finansuojamais veiksmais siekiama parengti mokymo programas, informacinių technologijų ir e. mokymosi įrangą ir priemones, taip pat reklaminę medžiagą, pagalbines informacijos ir ryšių priemones.
      ĮGYVENDINIMAS
      Šią veiklą tiesiogiai įgyvendins Sveikatos ir vartotojų reikalų generalinis direktoratas.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Maždaug balandžio–rugsėjo mėn.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      260 000 EUR
      1.3.   Kiti veiksmai: Sveikatos ir vartotojų reikalų vykdomosios agentūros veiklos subsidija

      TEISINIS PAGRINDAS
      Reglamentas (EB) Nr. 58/2003, ypač jo 12 straipsnio 3 dalis.
      BIUDŽETO EILUTĖ
      Biudžeto eilutė 17 01 04 31
      SUMA
      1 110 000 EUR
      ĮGYVENDINIMO PRIEMONĖS APRAŠYMAS IR TIKSLAS
      Iš šio biudžeto finansuojama Agentūros 2010 m. veiklos subsidija, susijusi su programomis pagal finansinės perspektyvos 2 išlaidų kategoriją. Iš biudžeto eilutės 17 01 04 31 finansuojama Agentūros 2010 m. veiklos subsidija, iš dalies susijusi su programa „Geresnis mokymas rūpinantis maisto sauga“. Pagal Reglamento (EB) Nr. 58/2003 12 straipsnio 3 dalį veiklos subsidija sumokama iš lėšų, skirtų Sąjungos programoms, kurias administruoja Agentūra. 2010 m. biudžete sukurtos dvi atskiros biudžeto eilutės, skirtos subsidijai, kuri bus išmokėta Sveikatos Agentūrai: viena eilutė skirta programoms pagal 2 išlaidų kategoriją, kita – programoms pagal finansinių perspektyvų 3b išlaidų kategoriją.

         (1)  OL L 173, 2008 7 3, p. 27.


title: 2017 m. balandžio 27 d. Europos Parlamento sprendimas (ES) 2017/1648 dėl Europos aviacijos saugos agentūros 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/187

         EUROPOS PARLAMENTO SPRENDIMAS (ES) 2017/1648
   2017 m. balandžio 27 d.
   dėl Europos aviacijos saugos agentūros 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2015 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2015 finansinių metų metinių finansinių ataskaitų su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad Agentūra įvykdė 2015 finansinių metų biudžetą (05873/2017 – C8-0059/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (4), ypač į jo 60 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A8-0087/2017),

               1.

               patvirtina Europos aviacijos saugos agentūros vykdomajam direktoriui, kad Agentūros 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 56.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 79, 2008 3 19, p. 1.

      (5)  OL L 328, 2013 12 7, p. 42.